ROMÂNIA   		                               	                                   APROBAT : 
JUDEŢUL TIMIŞ                                                                     	                 PRIMAR,
MUNICIPIUL TIMIŞOARA                                                                 Nicolae Robu
Nr. SC2017-1261 din 18.01.2017  





                                                                   R E F E R A T,

     privind aprobarea dobândirii de către Municipiul Timişoara, a terenului ce        face obiectul renunţării la dreptul de proprietate de către 
                              S.C. IULIUS MANAGEMENT CENTER S.R.L. 


Sub nr. CT2017-335 din 17.01.2017, a fost înregistrată adresa nr.14 din 16.01.2017, emisă de către S.C. Iulius Management Center S.R.L., cu sediul în localitatea Iaşi  str. Palas nr.7/A, reprezentată de către Pop Anuţa, în calitate de mandatar, prin care ne înştiinţează că, renunţă la dreptul de proprietate asupra imobilului-teren, situat Timişoara str. Demetriade, înscris în, C.F. nr.428374-Timişoara, în suprafaţă de 3.758 m.p., reprezentând teren intravilan, având categoria de folosinţă ”curţi- construcţii ” ;
Având în vedere, “Declaraţia" autentificată sub nr.4398 din 21.12.2016, la Societatea Profesională Notarială ”Ciorîcă Marin Eugen – Maghiaru Ana Adriana”, de către Notar Public, Ciorîcă Marin-Eugen, prin care proprietarul tabular al imobilului-teren menţionat mai sus, reprezentat de către Pop Anuţa, declară că, renunţă la dreptul de proprietate asupra acestuia. Totodată declară că, imobilul-teren, nu este grevat de sarcini sau servituţi ;
În conformitate cu prevederile art.562, alin.2 , din Legea nr.287/2009 - privind Codul Civil, în C. F. nr.428374-Timişoara, a fost notată declaraţia de renunţare la dreptul de proprietate, de către S.C. Iulius Management Center S.R.L. ;
În conformitate cu prevederile art.889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.
	Având în vedere cele menţionate mai sus şi faptul că, din declaraţia proprietarilor şi extrasele de Carte Funciară, rezultă că, destinaţia imobilelor-teren, “este pentru drum”, în temeiul art.8, alin.1 şi a pct.III din Anexa la Legea nr.213/1998 – privind bunurile proprietate public :

      PROPUNEM :

Emiterea de către Consiliul Local al Municipiului Timişoara, a unei hotărâri, privind aprobarea dobândirii de către Municipiul Timişoara, în domeniul privat, a imobilului-teren situat în Timişoara str. Demetriade, înscris în C.F. nr.428374-Timişoara, în suprafaţă de 3.758 m.p., reprezentând teren intravilan, având categoria de folosinţă ”curţi - construcţii ”, care face obiectul renunţării la dreptul de proprietate, de către S.C. Iulius Management Center S.R.L., şi totodată, trecerea terenului respectiv, din domeniul privat în domeniul public al Municipiului Timişoara.
 
 
                                               VICEPRIMAR,
		                              Imre Farkas




              		        DIRECŢIA CLĂDIRI, TERENURI şi
	    			            DOTĂRI DIVERSE, 
					         Mihai Boncea


 

               SERVICIUL TERENURI, BANCA DE DATE URBANE şi CADASTRU,
                                  Ştefan Brihac




                                                              CONSILIER,						         
                                                             Ilie Dumbravă  					           



 
                                                       SERVICIUL JURIDIC,
						           Gabriela Iova

